Y gymhareb etholwr i aelod – mae’n ofynnol i’r Comisiwn sicrhau bod y gymhareb o etholwyr i aelodau etholedig ‘mor debyg ag sy’n bosibl’ ar draws yr holl wardiau etholiadol yn y sir neu’r fwrdeistref sirol. Fodd bynnag, mae gan gymunedau nodweddion gwahanol, mae rhai wedi’u lleoli mewn ardaloedd difreintiedig, tra mae eraill yn fwy cyfoethog, mae rhai yn wledig tra mae eraill yn drefol, ac mae llawer o wahaniaethau eraill megis cysylltiadau trafnidiaeth a chlymau cymunedol hanesyddol. Hoffwn archwilio a ddylid gwneud y dull presennol, sy’n seiliedig yn bennaf ar un gymhareb, yn fwy hyblyg ac ymatebol i ystod ehangach o nodweddion cymunedol.
The elector to member ratio – the Commission is required to ensure the ratio of electors to elected members is ‘as near the same as possible’ across all electoral wards in the county or county borough. However, communities have different characteristics, some sit within areas of deprivation, while others are more affluent, some are rural while others are urban, and there are many other differences such as transport links and historical community ties. I want to explore whether the current approach, principally based on a single ratio, should be made more flexible and responsive to a wider range of community characteristics.